cyanic-selkie/wikianc huggingface dataset:
Հովհաննես Ավոյան
Կենսագրություն
1941 թվականի հունիսին զորակոչվել է բանակ, նշանակվել էվակուհոսպիտալի վիրաբույժ-օրդինատոր, մի քանի ամիս հետո տեղափոխվել է մի այլ էվակուհոսպիտալ։ 1942 թվականին մեկնել է գործող բանակ։ Ծառայել է 151-րդ դիվիզիայի № 228 բուժսանգումարտակում որպես վիրաբույժ (4-րդ Ուկրաինական ռազմաճակատ)։ 1944 թվականի սեպտեմբերին հիվանդացել է, ուղարկվել Երևանի կայազորային հոսպիտալ՝ բուժվելու։ Զորացրվել է (1946) և կրկին աշխատանքի ընդունվել Երևանի մանկաբարձագինեկոլոգիական ինստիտուտում։ 1947 թվականին նշանակվել է Երևանի 4-րդ ծննդատան գլխավոր բժիշկ և աշխատել մինչև 1956 թվականը։ Այնուհետև եղել է կանանց կոնսուլտացիայի վարիչ (1957-1960), 5-րդ ծննդատան բաժնի վարիչ (1965-1980)։
Հովհաննես Ավոյանը վաստակավոր բժիշկ է, առողջապահության գերազանցիկ, շքանշանների ու մեդալների ասպետ ։
Ծանոթագրություններ
Կատեգորիա:Հայ բժիշկներ Կատեգորիա:Դպրոցի տնօրեններ Կատեգորիա:Երկրորդ համաշխարհային պատերազմին մասնակցած հայեր Կատեգորիա:ՀԽՍՀ վաստակավոր բժիշկներ Կատեգորիա:Հայ մանկավարժներ
Ալֆրեդ Ավագյան
Ալֆրեդ Վարդգեսի Ավագյան, հայ վիրաբույժ։ Բժշկական գիտությունների դոկտոր (1974), պրոֆեսոր (1977):
Կենսագրություն
Ալֆրեդ Ավագյանը ծնվել է 1928 թվականի մայիսի 28-ին, Շահալի գյուղում (այժմ՝ Վահագնի՝ Հայաստանի Լոռու մարզում)։ 1951 թվականին ավարտել է Երևանի բժշկական ինստիտուտը։ 1957-1961 թվականներին ղեկավարել է Ալավերդու վիրաբուժական բաժանմունքը, որտեղ 1960 թվականին պաշտպանել է իր թեզը։ 1961 թվականին ընտրվել է Երևանի պետական բժշկական ինստիտուտի մանկաբուժության, սանիտարահիգիենիկ և ատամնաբուժական ֆակուլտետների վիրաբուժության ամբիոնի ասիստենտ, 1964 թվականից ՝ որպես պրոֆեսորի օգնական, 1976 թվականից՝ որպես պրոֆեսոր։ 1984-1986 թվականներին եղել է ԵԲԻ մանկաբուժական, սանիտարահիգիենայի և ստոմատոլոգիական ֆակուլտետների վիրաբուժության ամբիոնների վարիչ ։
Աշխատանքները վերաբերում են որովայնային աորտայի և մաշկի փոխպատվաստման, անեսթեզիոլոգիայի և որովայնային վիրաբուժության հարցերին։ Հեղինակ է 75 գիտական աշխատությունների, ներառյալ 2 դասագիրք և 2 մենագրություն ՝ հետվիրահատական վերքերի և վերքերի ինֆեկցիաների կանխման և բուժման, վիրաբուժական գաստրոէնտերոլոգիայի, արյան անոթների և մաշկի փոխպատվաստման, վնասվածքաբանության և անեսթեզիոլոգիայի վերաբերյալ։
Ավագյանը մահացել է 1986 թվականի դեկտեմբերի 13-ին, Երևանում։
Ծանոթագրություններ
Կատեգորիա:Հայ վիրաբույժներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:«Աշխատանքի վետերան» մեդալակիրներ
Արախիշ (համայնք, Քաշաթաղի շրջան)
Արախիշ, համայնք Արցախի Հանրապետության Քաշաթաղի շրջանում ։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո    և Արցախի Հանրապետության կողմից համարվում է օկուպացված ։
Աշխարհագրություն
Համայնքը տեղաբաշխված է Արցախի Հանրապետության արևելակենտրոնական մասում։ Ունի բարձրլեռնային տեղանք։ Համայնքի տարածքն 12607,5 հա է, որից  5729,4 հա-ն անտառային հողեր են։ Համայնքի սահմաններով է հոսում Շալվա գետի վտակը ։
Բերձոր շրջկենտրոնից հեռու է 53 կմ, իսկ մայրաքաղաք Ստեփանակերտից` 103 կմ ։
Պատմամշակութային հուշարձաններ
Արախիշ համայնքի տարածքում առկա էին բազմաթիվ պատմամշակութային հուշարձաններ ։
Արախիշում են գտնվում 1246 թվականին կառուցված «Զորախաչ» կոչվող եկեղեցին, 12-ից 13-րդ դարերով թվագրվող Արախիշի եկեղեցին, 9-ից 17-րդ դարերով թվագրվող երկու առանձին գերեզմանոցները, 16-ից 17-րդ դարերով թվագրվող խաչքարը, 9-ից 11-րդ դարերով թվագրվող խաչքարը, 17-րդ դարով թվագրվող երկու տապանաքարերը, 1295 թվականով թվագրվող տապանաքարը, 15-ից 16-րդ դարերով թվագրվող ժայռախաչը ։
Վազգենաշեն գյուղում են գտնվում 15-ից 16-րդ դարերով թվագրվող խաչքարերով գերեզմանոցը, 15-ից 16-րդ դարերով թվագրվող 13 խաչքարերը, 15-ից 16-րդ դարերով թվագրվող եկեղեցին, 15-ից 16-րդ դարերով թվագրվող «Վազգենաշեն» անունով ժայռախաչը, 17-ից 18-րդ դարերով թվագրվող «Կոտրած» անունով կամուրջը ։
Աղբրաձոր գյուղում են գտնվում 11-ից 12-րդ դարերով թվագրվող «Մայրեջրի վանք» կոչվող եկեղեցին, 11-ից 12-րդ դարերով թվագրվող «Մայրեջրիվանք» կոչվող գերեզմանոցը, 1641 թվականով թվագրվող տապանաքարը, 12-ից 13-րդ դարերով թվագրվող տապանաքարը, 16-ից 17-րդ դարերով թվագրվող տապանաքարը, 12-ից 13-րդ դարերով թվագրվող 4 խաչքարերը, 1075 թվականով թվագրվող խաչքարը, 11-ից 12-րդ դարերով թվագրվող 3 խաչքարերը, 15-րդ դարով թվագրվող խաչքարը, 1068 և 1069 թվականներով թվագրվող խաչքարերը, 1244 թվականով թվագրվող խաչքարը, 13-րդ դարով թվագրվող խաչքարը, 11-րդ դարով թվագրվող խաչքարի պատվանդանը, 11-ից 13-րդ դարով թվագրվող պարիսպը, մ․թ․ա․ 2-ից 1-ին հազարամյակներով թվագրվող դամբարանաբլուրը ։
Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Արախիշ համայնքն իր մեջ ներառում է Արախիշ, Աղբրաձոր, Գահանիստ, Հայթաղ, Մովսեսաշեն, Վազգենաշեն, Քարաբակ գյուղերը ։
Համայնքում գործում էր գյուղապետարան, բուժկետ, դպրոց, առևտրային օբյեկտներ ։
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ ։
Գործում էր ինքնահոս ջրամատակարարման համակարգ, որը սնվում էր 1 ակունքից ։
2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից ։
Համայնքը միացված էր հանրապետության տրանսպորտային կապին ։
Բնակչություն
Արախիշ համայնքի բնակչությունը 2015 թվականի դրությամբ կազմել է 73 մարդ, որոնք կազմել են 25 տուն։ Նույն թվականի դրությամբ Արախիշ գյուղում բնակվել է 12 մարդ, որոնք կազմել են 5 տուն։ Աղբրաձոր գյուղում բնակվել է 6 մարդ, որոնք կազմել են 1 տուն։ Գահանիստ գյուղում բնակվել է 5 մարդ, որոնք կազմել են 4 տնտնեսություն։ Հայթաղ գյուղում բնակվել է 8 մարդ, որոնք կազմել են 3 տուն։ Մովսեսաշեն գյուղում բնակվել է 19 մարդ, որոնք կազմել են 5 տուն։ Վազգենաշեն գյուղում բնակվել է 23 մարդ, որոնք կազմել են 7 տուն։ 2014 թվականի հունվարի 1-ի դրությամբ Քարաբակ գյուղը դեռևս բնակեցված չէր ։
Կրթություն
Արախիշ համայնքում գործում էր Մովսեսաշենի հիմնական դպրոցը, որտեղ 2015 թվականի դրությամբ սովորում էր 12 աշակերտ ։
Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 6386,0 հա-ը գյուղատնտեսական նշանակության են ։
Ծանոթագրություններ
Կատեգորիա:Քաշաթաղի շրջանի համայնքներ
Առնո Միշել դ'Աբադի
Առնո Միշել դ'Աբադի, Եթովպական բարձրավանդակի ֆրանսիացի հետազոտող 1838-1848 թվականներին։
Անտուան Թոմսոն դ'Աբադիի եղբայրը։
Անտուան Թոմսոնը և Առնո Միշելը ֆրանսիացի գաղթականի որդիներն են, ծնվել են Դուբլինում 1811 և 1815 թվականներին։ 1818 թվականին ծնողները մեկնել են Ֆրանսիա։ Մինչ ճանապարհորդության սկիզբը Եթովպիայում, 1837 թվականը, Առնո դ'Աբադին գտնվում էր Ալժիրում։ 1838 թվականի փետրվարին եղբայրները հասնում են Մասսավա։ 1838-1848 թվականներին Եթովպիայում Առնոն եղբոր հետ բազմաթիվ արժեքավոր տեղեկություններ է հավաքում աշխարհագորւթյան և ազգագրության վերաբերյալ, որոնք հրատարակվեցին իրենց ճամփորդությունների նկարագրություններում։ 1850 թվականին եղբայրները պարգևատրվում են Փարիզյան աշխարհագարական ընկերության մեծ մեդալով։
1853 թվականին Առնո դ'Աբադին իրականացրեց ևս մեկ ճանապարհորդություն դեպի Եթովպիա։
Ծանոթագրություններ
Կատեգորիա:Ֆրանսիացի ճանապարհորդներ Կատեգորիա:Դուբլին քաղաքում ծնվածներ Կատեգորիա:Ֆրանսիացի աշխարհագրագետներ Կատեգորիա:Ֆրանսիացի գրողներ
Սեր և այլ հանգամանքներ
«Սեր և այլ հանգամանքներ» (Love and Other Impossible Pursuits), 2009 թվականի ամերիկյան մելոդրամա, որը նկարահանել է Դոն Ռուսը։ Ֆիլմը պատմում է այն մասին, թե ինչպես է երեխայի հետ շփումն օգնում այլ կերպ նայել աշխարհին։ Գլխավոր դերը կատարել է Նատալի Փորտմանը ։
Սյուժե
Գլխավոր հերոսուհի Էմիլյան խելացի է, տաղանդավոր ու հմայիչ։ Նա լավ փաստաբան է, բայց նրա անձնական կյանքում վրա են հասնում փոփոխություններ. ծանոթանալով Ջեքի հետ, որն ամուսնացած տղամարդ է, նա չէր էլ կասկածում, թե ինչի կարող է հանգեցնել այդ գաղտնի սիրավեպը։ Էմիլյան փորձում է պահպանել հանգստություն, բայց անցյալի գաղտնիքը հանգիստ չի տալիս։ Նա մտերմանում է խորթ որդու հետ, որը բարդ բնավորություն ունեցող երեխա է։ Նրա նկատմամբ ցուցաբերած հոգատարության և նրա հետ շփման շնորհիվ Էմիլյան սկսում է այլ աչքով նայել աշխարհին և այն տեղնել այլ գույներով՝ բարդ, բայց զարմանալի։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:2009 ֆիլմեր Կատեգորիա:Ամերիկյան վեպերի էկրանավորումներ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր
Խոշոք
Խոշոք, գյուղ Արևմտյան Հայաստանում, Բիթլիսի վիլայեթի Շատախի գավառակում ։
Համարվել է Գելիեգուզանի թաղերից մեկը։
Բնակչություն
1909 թվականին ուներ 11 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Խուցի պատմության և մշակույթի անշարժ հուշարձանների ցանկ (Արարատի մարզ)
Այս հոդվածը ներկայացնում է Արարատի մարզում՝ Խոսրովի արգելոցում գտնվող Խուց գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 6 հուշարձան (1 միավոր)։
Ալենդեյլ շրջան (Հարավային Կարոլինա)
Ալենդեյլ շրջան (Allendale County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.070 կմ² է, բնակչությունը՝ 11.211 մարդ (2000 թ. տվյալներով)։ Շրջկենտրոնն է Ալենդեյլ բնակավայրը։ Կազմավորվել է 1919 թ.։
Կատեգորիա:Հարավային Կարոլինայի շրջաններ
ՎՆԻԻՍՍՕԿ
ՎՆԻԻՍՍՕԿ (ВНИИССОК), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2010 թվականին գրանցված տվյալներով կազմում էր 7855 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Օդինցովսկի շրջանի բնակավայրեր
Լոկուտա (գյուղ, Կեհտնա շրջան)
Լոկուտա (Lokuta), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 140 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Կեհտնա շրջանի բնակավայրեր Կատեգորիա:Էստոնիայի գյուղեր
Բիզնես տնտեսագիտություն
Բիզնես տնտեսագիտություն, կիրառական տնտեսագիտության բնագավառ, որը օգտագործում է տնտեսագիտության տեսությունը և բիզնես ձեռնարկությունների վերլուծության քանակական մեթոդները և այն գործոնները, որոնք նպաստում են կազմակերպչական կառույցների բազմազանությանը և կազմակերպությունների և աշխատուժի, կապիտալի ու ապրանքային շուկաների փոխհարաբերություններին ։ «Բիզնես Էքոնոմիքս» ամսագրի մասնագիտական ​​ուղղությունն արտահայտվել է հետևյալ կերպ` «գործնական տեղեկատվություն այն տնտեսվարողների համար, որոնք օգտագործում են տնտեսագիտությունն իրենց աշխատանքում» ։
Բիզնես տնտեսագիտությունն ավանդական տնտեսագիտության անբաժանելի մասն է և տնտեսական հայեցակարգերի ընդլայնումն է իրական բիզնես իրավիճակների ժամանակ։ Այն կիրառական գիտություն է, որպես կառավարչական որոշումների կայացման գործիք, ինչպես նաև կիրառվում է ղեկավարության կողմից՝ հեռանկարային պլանավորման համար։ Այլ կերպ ասած, բիզնես տնտեսագիտությունը կապված է տնտեսագիտության տեսության հավելվածի գործարար կառավարման հետ։ Բիզնեսի տնտեսագիտությունը հիմնված է միկրոտնտեսագիտության վրա՝ իր երկու կատեգորիաներով` դրական և նորմատիվ։
Բիզնես տնտեսագիտությունը կապված է տնտեսական և բիզնեսի կազմակերպման, կառավարման և ռազմավարության հետ կապված խնդիրների հետ։ Խնդիրները և հարցերը ներառում են հետևյալը․ կորպորատիվ ընկերությունների ստեղծման և գոյատևման բացատրություն, թե ինչու են դրանք ընդլայնվում հորիզոնական, ուղղահայաց և տարածական, ձեռնարկատերերի և ձեռնարկատիրության դերը, կազմակերպչական կառուցվածքի նշանակությունը, ձեռնարկությունների հարաբերությունները աշխատակիցների, կապիտալի մատակարարողների, հաճախորդների, և կառավարության հետ և ընկերությունների ու գործարար միջավայրի միջև փոխհարաբերությունները ։
Տերմինի ոչ միանշանակ օգտագործումը
«Բիզնես տնտեսագիտություն» տերմինը օգտագործվում է տարբեր ձևերով։ Երբեմն այն օգտագործվում է, որպես հոմանիշ արդյունաբերական տնտեսագիտության/արդյունաբերական կազմակերպության, կառավարչական տնտեսագիտության և տնտեսագիտության բիզնեսի համար։ Այնուամենայնիվ, կարող է զգալի տարբերություններ լինել «տնտեսագիտությունը բիզնեսի համար» և «կառավարչական տնտեսագիտություն» գործածման դեպքում, երբ տերմինն ավելի նեղ իմաստով է օգտագործվում։ Դրանց միջև տարբերությունների մեկ տեսակն այն է, որ բիզնեսի տնտեսագիտությունն ավելի լայն մասշտաբ ունի իր ոլորտում, քան արդյունաբերական տնտեսագիտությունը, քանզի այն շահագրգռված է ոչ միայն «արդյունաբերության», այլև ծառայությունների բիզնեսի ոլորտում։ Տնտեսությունը բիզնեսի համար ուսումնասիրում է հիմնական տնտեսական սկզբունքները, սակայն կենտրոնանում է իրական տնտեսական աշխարհում այս տնտեսական սկզբունքների կիրառման վրա ։ Կառավարչական տնտեսագիտությունը տնտեսագիտության մեթոդների հավելված է  կառավարչական որոշումների ընդունման գործընթացում ։
Տարբեր համալսարանների մեկնաբանություններ
Բազմաթիվ համալսարաններ առաջարկում են բիզնես տնտեսագիտության դասընթացներ, ինչպես նաև բառի իմաստի վերաբերյալ առաջարկում են մի շարք մեկնաբանություններ ։ Դելիի համալսարանի Բիզնեսի տնտեսագիտության բակալավրի (BBE) ծրագիրը նախատեսված է բավարարելու կորպորատիվ աշխարհում առկա խնդիրների լուծման վերլուծական և քանակական մոտեցման աճող անհրաժեշտությունը ` տնտեսագիտության և բիզնեսի բնագավառում զարգացած նորագույն մեթոդների կիրառմամբ ։ Բարսելոնայի ինքնավար համալսարանը (UAB), Նավառայի հանրային համալսարանը (UPNa) և Բալեարյան կղզիների համալսարանը (UIB) մշակել են Գիտությունը կառավարման մեջ, կազմակերպում և բիզնես տնտեսագիտություն պաշտոնական մագիստրոսական ծրագրեր՝ ուղղված կառավարման և բիզնեսի թեմաներին, հայեցակարգային և քանակական հիմունքներով կազմակերպությունների հետազոտական մասնագետներ պատրաստելու համար։ Դրան հասնելու համար առաջադեմ վերլուծության գործիքները կիրառվում են նեոդասական տնտեսագիտության, նոր ինստիտուցիոնալ տնտեսագիտության, Վիճակագրության, Էկոնոմետրիկայի և Գործառնական հետազոտությունների ոլորտներում։ Այս շեշտադրությունը լրացվում է գաղափարներ և տեսություններ ներմուծելով, որպեսզի զարգանան անհրաժեշտ գործիքները, որոնք հեշտացնում են բարդ կազմակերպությունների կառավարումը ։
Հարվարդի համալսարանի ծրագրում բիզնեսի գործնական ասպեկտները վերլուծելու համար կիրառվում են տնտեսական մեթոդներ, ներառյալ բիզնես կառավարումը, կառավարումը և բիզնեսի տնտեսագիտությանն առնչվող ոլորտները ։ Մայամիի համալսարանը բիզնես տնտեսագիտությունը բնորոշում է որպես մի բնագավառ, որն ուսումնասիրում է, թե ինչպես օգտագործել մեր ռեսուրսները ապրանքների և ծառայությունների արտադրության, մատակարարման և սպառման համար։ Այն բիզնես տնտեսագետներից պահանջում է վերլուծել սոցիալական հաստատությունները, բանկերը, ֆոնդային շուկաները, կառավարությունը և դրա հարաբերությունները աշխատաշուկայի հետ, հարկերը, միջազգային առևտուրը և քաղաքային ու բնապահպանական հարցերը ։
Մանչեստրի համալսարանի դասընթացներում տրվող մեկնաբանությամբ բիզնեսի տնտեսագիտությունը կապված է տնտեսական վերլուծության հետ, թե ինչպես է բիզնեսը նպաստում հասարակության բարեկեցությանը, այլ ոչ թե անհատի կամ բիզնեսի բարեկեցությանը։ Դա կատարվում է սեփականատիրոջ, վերահսկողության և կազմակերպության նպատակների, կազմակերպության աճի տեսության, կազմակերպության վարքագծի տեսության, ձեռնարկատիրության տեսության, գործարարության կառուցվածքի, վարքագծի և գործարարության վրա ազդող գործոնների միջև ընկած փոխհարաբերությունների շնորհիվ ։
Իտալիայի համալսարանները բիզնես տնտեսագիտության հայեցակարգը վերցնում են Ջինո Զապպայի ավանդույթներից, օրինակ՝ Միլանի պոլիտեխնիկական համալսարանի ստանդարտ դասընթացը ներառում է կորպորատիվ կառավարման, հաշվապահական հաշվառման, ներդրումային վերլուծության, բյուջետավորման և բիզնես ռազմավարության ուսումնասիրությունը։
Ավստրալիայի Մելբուրն քաղաքի Լա Տրոբա համալսարանը բիզնես տնտեսագիտությունը կապում է պահանջարկի, մատակարարման և հավասարակշռության գործընթացի հետ՝ համակարգելով շուկայում անհատների և բիզնեսի վարքագիծը։ Բացի այդ, բիզնես տնտեսագիտությունը տարածվում է պետական քաղաքականության, տնտեսական փոփոխությունների և միջազգային գործոնների վրա, որոնք ազդում են բիզնեսի և մրցակցության վրա։
Արտաքին հղումներ
Կատեգորիա:Բիզնես Կատեգորիա:Բիզնես տնտեսագիտություն
Վիճակագրական հեռավորություն
Վիճակագրությունում, հավանականությունների տեսությունում և ինֆորմացիայի տեսության մեջ վիճակագրական հեռավորությունը հաշվում է երկու վիճակագրական օբյեկտների միջև հեռավորությունը, որոնք կարող են լինել 2 պատահական փոփոխականներ կամ երկու վիճակագրական բաշխոււմներ կամ նմուշներ, կամ կարող է լինել 2 կետերի միջև հեռավորությունը  կամ մեկ կետի և կետերի բազմության  կամ ավելի լայն նմուշի միջև հեռավորությունը։
երկու նմուշների միջև հեռավորությունները կարող է ներկայացվել որպես երկու հավանականային բաշխումների միջև հեռավորության չափում, հետևաբար նրանք հավանականային չափերի միջև հիմնական չափերն են։ Երբ վիճակագրական հեռավորությունը չափում է երկու պատահական մեծությունների միջև տարբերությունը, այն կարող է ունենալ վիճակագրական կախվածություն, հետևաբար այս հեռավորությունը ուղղակիորեն կապված չեն պատահական չափերի միջև եղած հեռավորության չափին։ Երկու պատահական փոփոխականների միջև հեռավարության չափը կարող է կապված լինել իրենց միջև կախվածության աստիճանի, քան թե իրենց անհատական արժեքների։
Վիճակագրական հեռավորության չափերը հիմնականում մետրիկական չեն և նրանք կարիք չունեն լինելու համաչափ ։ Հեռավորության որոշ տեսակներ վերաբերում են վիճակագրական զուգամիտության։
Տերմինաբանություն
Շատ տերմիններ վերաբերում են հեռավորության հետ կապված տարբեր հասկացությունների. Նրանք հաճախ շփոթեցնող ձևի նման են և կարող են օգտագործվել   անհամապատասխանաբար հեղինակների և ժամանակի ընթացքում,  ազատորեն կամ ճշգրիտ տեխնիկական նշանակությամբ։  Ի հավելում հեռավորության, նմանօրինակ տերմիները՝  դեվիացիան, դիսկրեպացիան, դիսկրիմինացիան և զուգամիտությունը, ներառված են տերմինաբանության մեջ։ Ինֆորմացիոն տեսության տերմինները ներառում են խաչաձև էնտրոպիան, հարաբերրական էտրոպիան, դիսկրիմինացիոն ինֆորմացիան և ինֆորմացիայի հավաքագրումը։
Մետրիկա
A Մետրիկան X  բազմության վրա ֆունկցիա, որը կոչվում է հեռավորության ֆունկցիա, կամ պարզապես հեռավորություն
d : X × X → R+ (որտեղ R+ իրական թվերի ոչ բացասական բազմություն է). կամայական x, y, z -երը X,-ից այս ֆունկցիան բավարարում է հետևյալ հատկությունների։
Ընդհանրացված մետրիկա
Շատ վիճակագրական հեռավորույթուններ մետրիկա չեն,որովհետև նրանք չեն բավարարում մետրիկայի մեկ կամ մի քանի հատկությունների։ Օրինակ պսեվդոմետրիկան խաղտում է դրական որոշյալությունը, քուասիմետրիկան խախտում է համաչափությունը  (2)և կիսամետրիկան խախտում է եռանկյունաչափական անհավասարությունը  (3)։ Այն վիճակագրական հեռավորությունները, որոնք բավարարում են  (1)-ին և (2)-ին վերաբերում են զուգամիտության։
Օրինակներ
Որոշ կարևոր վիճակագրական հեռավորությունները ներառում են հետևյալ հեռավորությունները.
Այլ մոտեցումներ
Արտաքին հղումներ
Կատեգորիա:Վիճակագրություն
(6094) Հիսակո
(6094) Հիսակո (Hisako), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 10-ին Ցուտոմու Հիոկիի և Շուջի Հայակավայի կողմից Օկուտամայում ։
Միջին հեռավորությունը Արեգակից կազմում է 2,6414 ա. մ., առավելագույնը մոտենում է 2,2749 ա. մ. հեռավորության վրա և հեռանում 3,0079 ա. մ. ։ Արեգակի շուրջ մեկ ամբողջական պտույտ է կատարում 1568,01 երկրային օրվա ընթացքում, իր ուղեծրով շարժվելով միջինում 0,22959 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,14° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Ցուտոմու Հիոկիի կողմից հայտնաբերված աստերոիդներ Կատեգորիա:Շուջի Հայակավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պյատիխատկա (գյուղ, Կրասնոգվարդեյսկի շրջան)
Պյատիխատկա (Пятихатка, Beşüyli), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Բեշույ-Էլի։
Արա Նազարյան
Արա Սուրենի Նազարյան, ՀՀ պետական և ռազմական գործիչ, ՀՀ պաշտպանության նախարարի տեղակալ (2007-2017), ՀՀ արտակարգ իրավիճակների նախարարի տեղակալ (2017)։
Պյատիխատկա (գյուղ, Կրասնոգվարդեյսկի շրջան)
2001 թվականի տվյալներով Պյատիխատկա գյուղում բնակվում էր 2 738 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Սինյակի (գյուղ, Կրասնինսկի շրջան)
Սինյակի (Синяки), գյուղ Ռուսաստանի Սմոլենսկի մարզի Կրասնինսկի շրջանի կազմում։
Արա Նազարյան
Կենսագրություն
1987-1993 թթ. սովորել է Երևանի պետական համալսարանի իրավաբանական ֆակուլտետում, 1998-1999 թթ.՝ Հայաստանի Ամերիկյան համալսարանում` ստանալով իրավունքի մագիստրոսի կոչում։ 1983-1985 թթ. ծառայել է ԽՍՀՄ զինված ուժերում ։
Սինյակի (գյուղ, Կրասնինսկի շրջան)
Բնակչությունը 2007 թվականին գրանցված տվյալներով կազմում էր 24 մարդ։
Արա Նազարյան
Ծանոթագրություններ
Կատեգորիա:Հայ իրավաբաններ Կատեգորիա:1965 ծնունդներ Կատեգորիա:Ապրիլի 29 ծնունդներ Կատեգորիա:Երևան քաղաքում ծնվածներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:«Հայրենիքին մատուցած ծառայությունների համար» լրիվ մեդալակիրներ Կատեգորիա:ՀՀ ՔԾԽ անդամներ Կատեգորիա:ԵՊՀ իրավաբանական ֆակուլտետի շրջանավարտներ Կատեգորիա:Հայ պետական գործիչներ Կատեգորիա:Հայ ռազմական գործիչներ
Սինյակի (գյուղ, Կրասնինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Վիկտոր Տատարինցև
Վիկտոր Տատարինցև (Ви́ктор Ива́нович Тата́ринцев, ), ռուսական դիվանագետ։
Биография
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1980)։ Դիվանագիտական գործունեությամբ սկսել է զբաղվել 1980 թվականից։
2014 թվականի մայիսի 7-ից՝ Շվեդիայում Ռուսաստանի Դաշնության արտակարգ և լիազոր դեսպան ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Պատվո շքանշանի ասպետներ (Ռուսաստան)
Կյուրեղի և Մեթոդիոսի հուշարձան (Մոսկվա)
Կյուրեղի և Մեթոդիոսի հուշարձան (Памятник Кириллу и Мефодию), հուշարձան Ռուսաստանի Դաշնության մայրաքաղաք Մոսկվայում, որը նվիրված է սլավոնական այբուբենի ստեղծողներ, բյուզանդական միսիոներներ, բյուզանդացի աստվածաբան եղբայրներ Կյուրեղին և Մեթոդիոսին։ Հուշարձանը գտնվում է Լուբյանսկի անցուղում, մետրոպոլիտենի «Կիտայ-գորոդ» կայարանից ոչ հեռու։
Պատմություն
Հուշարձանը բացվել է 1992 թվականի մայիսի 24-ին՝ Սլավոնական գրի և մշակույթի օրը, Սլավոնական հրապարակից ոչ հեռու ։ Հուշարձանի հեղինակներն են քանդակագործ Վյաչեսլավ Կլիկովը և ճարտարապետ Յուրի Գրիգորևը ։
Հուշարձանը նվիրված է լուսավորիչներ, սլավոնական այբուբենի ստեղծող եղբայրներ Կյուրեղին և Մեթոդիոսին, որոնք քրիստոնեություն էին քարոզում և ժամերգություններ անցկացնում սլավոներենով։ Հուշարձանը պատկերում է երկու եղբայրներին, որոնք ձեռքում բռնել են խաչ և Աստվածաշունչը ։
Հուշարձանի վրա հին սլավոներեն գրված է. «Սուրբ առաքելապատիվ նախաուսուցիչ սլավոնական Կյուրեղին և Մեթոդիոսին։ Շնորհակալ Ռուսաստան»։ Թեև հուշարձանը սլավոնական գրի խորհրդանիշն է, նրա վրա գրված արտահայտությունում կա ուղղագրական հինգ սխալ, իսկ այբուբենով թղթագալարի վրա բացակայում է «Н» տառը։ Հուշարձանի հիմքի մոտ տեղադրված է Անշեջ կանթեղ ։
Ամեն տարի Սլավոնական հրապարակում անցկացնում է սլավոնական գրի և մշակույթի տոնը։ Կյուրեղի և Մեթոդիոսի հուշարձանի պատվանդանի մոտ ամեն տարի կայանում է սլավոնական մշակույթի համանուն փառատոնը ։
Ծանոթագրություններ
Կատեգորիա:Հուշարձաններ այբբենական կարգով Կատեգորիա:1992 հիմնադրումներ Ռուսաստանում Կատեգորիա:Մոսկվայի հուշարձաններ
Միխայիլ Աստանգով
Միխայիլ Ֆեոդորովիչ Աստանգով (իսկական ազգանունը՝ Ռուժնիկով, Михаил Фёдорович Ружников ), խորհրդային և ռուսական կինոյի ու թատրոնի դերասան։ ԽՍՀՄ ժողովրդական արտիստ (1955 թ.)։ Ստալինյան երեք մրցանակների դափնեկիր (1948 թ., 1950 թ., 1951 թ.)  ։
Կենսագրություն
Միխայիլ Ռուժնիկովը ծնվել է 1900 թվականի հոկտեմբերի 21-ին (նոյեմբերի 3) Լեհաստանի Վարշավա քաղաքում երկաթգծի աշխատակցի ընտանիքում ։
1918 թվականին ավարտել է Մոսկվայի 12-րդ գիմնազիան և ընդունվել Մոսկվայի պետական համալսարանի իրավաբանական ֆակուլտետ, որտեղ նրա համակուրսեցիներն էին Ռուբեն Սիմոնովը, Անդրեյ Լոբանովը և Օսիպ Աբդուլովը։ Խաղացել է սիրողական ներկայացումներում։ Ուսանողը պարապել է Փոքր թատրոնի դերասանուհի Ա․ Մատվեևայի թատերական ստուդիայում, դասընթացների հաճախել Ալեքսանդր Գեյրոտի ստուդիայում։
1919-1921 թվականներին եղել է Մոսկվայի Խամովնիկիի խորհրդի պարենամթերքի բաժնի պետը և հաշվետարը։
1920-1922 թվականներին սովորել է Ֆ․ Շալյապինի դրամատիկական ստուդիայում, որը նրա համար դարձել է իսկապես դերասանական դպրոց և առաջին պրոֆեսիոնալ բեմ։ Երիտասարդ դերասանի վրա ավելի շատ ազդեցություն է թողել նրա ուսուցիչը՝ Լեոնիդ Լեոնիդովը։
1922-1923 թվականներին աշխատել է Տպագրության տան թատրոնում, 1923-1925 թվականներին՝ Մոսկվայի Վ․ Կոմիսարժևսկայայի անվան թատրոնում, 1925-1927 և 1930-1941 թվականներին՝ Մոսկվայի հեղափոխության թատրոնում (ներկայում՝ Մոսկվայի Վ․ Մայակովսկու անվան ակադեմիական թատրոն), 1927-1928 թվականներին՝ Օդեսայի ռուսական ակադեմիական դրամատիկական թատրոնում, 1928 թվականին՝ Մոսկվայի Առաջին շարժական թատրոնում, 1928-1929 թվականներին՝ Կազանի ռուսական դրամայի թատրոնում (ներկայումս՝ Կազանի Վ․ Կաչալովի անվան Մեծ դրամատիկական թատրոն), 1929-1930 թվականներին՝ Լենինգրադի ժողովրդական տան թատրոնում, 1941-1943 թվականներին՝ «Մոսֆիլմ» կինոստուդիայում, 1943-1945 թվականներին՝ Մոսխորհի անվան թատրոնում։
Լինելով դերասան-ինտելեկտուալ՝ հրաշալի կերպով տիրապետել է հոգեբանական գրոտեսկի արվեստին․ ձգտել է ստեղծվող կերպարի փիլիսոփայական ըմբռնմանը ։ Նրա ստեղծագործական գործունեությանը յուրահատուկ էին խորացված պսիխոլոգիզմը, բեմական կերպարների փիլիսոփայականությունը և սրեցված զգայունությունը ։ Հիմնականում մարմնավորել է բացասական կերպարների։
Միխայիլ Աստանգովը մահացել է 1965 թվականի ապրիլի 20-ին Մոսկվայում ։ Թաղված է Դոնսկոյ վանքի գերեզմանատանը ։
Հիշատակ
Մոսկվայի տանը, որտեղ 1939-1965 թվականներին բնակվել է Աստանգովը (Լենինի պողոտա, տուն 25), 1974 թվականին տեղադրվել է հուշատախտակ ։
Արտաքին հղումներ
Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:20-րդ դարի դերասաններ Կատեգորիա:ՌԽՖՍՀ ժողովրդական արտիստներ Կատեգորիա:Ե․ Վախթանգովի անվան թատրոնի անձինք Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Նոր Դոնսկի գերեզմանատանը թաղվածներ
Աստերոիդների ցանկ (28801-28900)
Աստերոիդների ցանկ (28701-28800) * Աստերոիդների ցանկ * Աստերոիդների ցանկ (28901-29000)
Տորգան Ազար
Տորգան Գանաել Ֆրանսիս Ազար (Thorgan Ganael Francis Hazard, ), բելգիացի ֆուտբոլիստ, «Բորուսիա Մյոնխենգլադբախ» ֆուտբոլային ակումբի և Բելգիայի ազգային հավաքականի հարձակողական ոճի կիսապաշտպան։ Տորգանը Էդեն Ազարի կրտսեր եղբայրն է։ 2013 թվականի մայիսի 29-ին Տորգանը ԱՄՆ-ի հավաքականի դեմ ընկերական խաղում կատարել է իր նորամուտը երկրի ազգային հավաքականի կազմում։ 2014 թվականի հունվարին նա ճանաչվել է Բելգիայի տարվա լավագույն ֆուտբոլիստ և ստացել է Բելգիական Պրո-Լիգայի լավագույն ֆուտբոլիստի մրցանակը ։
Անձնական կյանք
Տորգանը ծնվել է Լա Լուվեր քաղաքում, սակայն մեծացել է Բրեն լե Կոնտում, որը Վալլոնիյայում գտնվող փոքր քաղաք է։ Նրա առաջին անունը տրվել է նրան ծնողների կողմից ի պատիվ «Տորգալ» կոմիքսի հերոսի։ Նրա ծնողները՝ Թիերին և Կատրինը, նույնպես զբաղվել են ֆուտբոլով ։ Նրա հայրն իր ֆուտբոլային կարիերայի մեծ մասն անցկացրել է Բելգիայի առաջնության երկրորդ դիվիզիոնում հանդես եկող «Լուվերոս» կիսապրոֆեսիոնալ ֆուտբոլային ակումբում՝ խաղալով հենակետային կիսապաշտպանի դիրքում ։ Տորգանի մայրը՝ որպես հարձակվող, հանդես է եկել Բելգիայի առաջնության առաջին դիվիզիոնում և ստիպված է եղել ավարտել ֆուտբոլային կարիերան հղիության երրորդ ամսում՝ Էդենով հղի լինելու ժամանակ  ։ Իրենց ֆուտբոլային կարիերաներն ավարտելուց հետո նրա ծնողները դարձել են սպորտային պրոֆեսորներ ։ Թիերին հեռացել է իր պաշտոնից 2009 թվականին, որպեսզի ավելի շատ ժամանակ հատկացնի իր երեխաներին ։
Տորգանը և իր երեք եղբայրներն ապրել են իրենց ծնողների հետ բարեկեցիկ պայմաններում։ Նրանք ունեին այն ամենը, ինչը անհրաժեշտ էր ֆուտբոլում հնարավորինս լավ առաջադիմելու համար ։ Ընտանիքն ապրել է ֆուտբոլային դաշտից «ոչ ավելի, քան երեք մետր հեռավորության վրա», և եղբայրները, անցնելով ֆուտբոլային դաշտը շրջապատող ցակապատի փոքր անցքով, հաճախ են գնացել այնտեղ՝ իրենց ֆուտբոլային կարողությունները զարգացնելու և կատարելագործելու նպատակով ։
Կարիերայի սկիզբ
Տորգանն իր ֆուտբոլային կարիերան սկսել է հինգ տարեկան հասակում իր հարազատ «Royal Stade Brainois» ակումբում։ Հինգ տարի մարզվելով այդ ակումբում՝ Տորգանը հետևում է իր մեծ եղբոր օրինակին և տեղափոխվում է «Տյուբիզ»։ 14 տարեկան հասակում, երբ նա «Տյուբիզի» կազմում մասնակցում էր տեղի առաջնություններին, հայտնվում է ֆրանսիական «Լանսի» ուշադրության կենտրոնում։ Էդենի՝ «Լիլ» տեղափոխությունից հետո Տորգանի ծնողները համաձայնության են հասնում «Լանսի» հետ այն համոզմամբ, որ Ֆրանսիայում տրվող ֆուտբոլային կրթությունն ավելի լավն է և զարգացած, քան Բելգիայում ։ Ազարի հայրը հետագայում ասում է, որ որոշումը, ըստ որի սկզբում Էդենը, ապա Տորգանը պետք է սկսեն հանդես գալ Հյուսիսային Ֆրանսիայի ֆուտբոլային ակումբներից մեկում, համարվում է ամենալավ տարբերակը, քանի որ «նրանք առաջվա պես մոտ են գտնվում իրենց տանը և միևնույն ժամանակ ընդգրկված են մի ենթակառուցվածքում, որտեղ կարող են զարգանալ մասնագիտական պլանում, քանի որ Բելգիայում, ցավոք, երիտասարդների նախապատրաստման համակարգը վատ է զարգացած» ։ «Լանսի» երիտասարդական ակադեմիայում Տորգանը խաղացել է մինչև 16 տարեկանը և թիմի կազմում հաղթել մինչև 16 տարեկանների ազգային առաջնության 2008-09 մրցաշրջանում՝ խաղալով այնպիսի ֆուտբոլիստների հետ, ինչպիսիք են Ռաֆայել Վարանը և Ժոֆրեյ Կոնդոգբյան։
«Լանս»
2010 թվականի ապրիլի 7-ին Ազարը կնքում է իր առաջին պրոֆեսիոնալ ֆուտբոլային պայմանագիրը մինչև 2013 թվականի հունիսը, այսինքն՝ 3 տարով ։ Մինչ 2010-11 մրցաշրջանի սկիզբը Տորգանը մարզվում էր «Լանսի» հիմնական կազմի հետ։ Մինչմրցաշրջանային ընկերական խաղերում նա գոլի հեղինակ է դառնում բելգիական «Ռուսելարեի» դեմ խաղում, որն ավարտվում է 1։1 հաշվով  ։ Սակայն մրցաշրջանը նա սկսում է թիմի երիտասարդական ակումբի հետ Ֆրանսիայի սիրողական առաջնությունում։ 2010 թվականի օգոստոսի 8-ին Տորգանը, փոխարինում կատարելով «Դրանսիի» դեմ 2։0 հաշվով ավարտված հաղթական խաղում, կատարում է իր նորամուտը սիրողական լիգայում ։ Տորգանը մրցաշրջանի ընթացքում միաժամանակ թիմի պահեստային կազմի հետ հանդես էր գալիս սիրողական առաջնությունում և մինչև 19 տարեկանների թիմի հետ մասնակցություն էր ունենում Գամբարդելլայի գավաթի մրցությանը։ 2011 թվականի մայիսի 9-ին Տորգանը տեղափոխվում է թիմի հիմնական կազմ, որպեսզի մասնակցի մայիսի 11-ին կայանալիք «Բորդոյի» դեմ հանդիպմանը։ Սակայն նա թիմի հիմնական կազմում չի մասնակցում որևէ խաղի և 2010-11 մրցաշրջանն ավարտում է պահեստայինների շարքում։
2011-12 մրցաշրջանից առաջ Ազարին կրկին հայտավորում են թիմի հիմնական կազմում, և նա ստանում է 22 համարի մարզաշապիկը ։ Նա, փոխարինման դուրս գալով Ֆրանսիայի առաջնության 2011-12 մրցաշրջանի առաջին տուրի երկրորդ խաղակեսում, կատարում է իր նորամուտը «Լանսի» հիմնական կազմում։ Առաջին տուրում նրանց մրցակիցն է դառնում «Ռեյմսը»․ այդ խաղում «Լանսը» պարտվում է 0։2 հաշվով ։
«Չելսի»
2012 թվականի հուլիսի 24-ին անգլիական «Չելսին» իր պաշտոնական կայքում հայտարարում է, որ ակումբը Ազարի տեղափոխության վերաբերյալ համաձայնության է հասել «Լանսի» հետ։ Նրանք Տորգանի հետ համաձայնության էին հասել նրա եղբոր՝ Էդենի «Լիլից» «Չելսի» տեղափոխությունից անմիջապես հետո ։ 2012 թվականի օգոստոսի 17-ին Տորգանը «Մանչեսթեր Սիթիի» դեմ խաղում կատարում է իր նորամուտը նոր ակումբի կազմում։ Այդ խաղն ավարտվում է 0։0 հաշվով ։ 2012 թվականի օգոստոսի 30-ին Ազարը, կնքելով երկարաժամկետ վարձավճարային պայմանագիր, տեղափոխվում է բելգիական Պրո-Լիգայում հանդես եկող «Զյուլտե-Վարեգեմ»։ Այդ տեղափոխության հիմնական նպատակն այն էր, որ Ազարը պահեստայինների նստարանին նստելու փոխարեն փորձ ձեռք բերի բարձրագույն դիվիզիոնում հանդես եկող ակումբի կազմում ։
Վարձավճարը «Զյուլտե-Վարեգեմում»
Ազարի պայմանագրի ժամկետը նախատեսված էր մինչև 2012-13 մրցաշրջանի ավարտը ։ 2012 թվականի սեպտեմբերի 15-ին Տորգանը, թիմի մեկնարկային կազմում մասնակցելով «Աուդ-Հեվերլե Լյեվենի» դեմ արտագնա խաղին, կատարում է իր նորամուտը նոր ակումբի կազմում։ Այդ խաղում «Զյուլտեն» հաղթում է 1։0 հաշվով ։ Հոկտեմբերի 31-ին Տորգանը, խփելով «Շարլերուայի» դեմ խաղում իր ակումբի 4 գոլերից մեկը, հեղինակում է իր առաջին գնդակը նոր ակումբի կազմում։ Այդ խաղն ավարտվում է գոլառատ 4։1 հաշվով ։
2013 թվականի հուլիսի 15-ին «Չելսին» և «Զյուլտե-Վարեգեմը» երկարաձգում են Տորգանի վարձավճարային պայմանագիրը մինչև 2014 թվականի հունիսի 30-ը ։
Բորուսիա (Մյոնխենգլադբախ)
2014 թվականի հուլիսի 5-ին Տորգանը վարձավճարով տեղափոխվում է գերմանական Բունդեսլիգայի «Բորուսիա (Մյոնխենգլադբախ)» ակումբ՝ ստանալով 26 համարի մարզաշապիկը։ Մեկ տարի անց նա ակումբի հետ կնքում է լիարժեք պայմանագիր մինչև 2020 թվականը։ Տրանսֆերի արժեքը կազմում է 8 միլիոն եվրո, ինչը 16 անգամ ավելի է այն գումարից, որ նրա համար վճարել էր «Չելսին» ։
Միջազգային կարիերա
Մինչ Բելգիայի երիտասարդական հավաքականի ֆուտբոլիստ դառնալը Տորգան Ազարը ներկայացրել է իր երկիրը մինչև 16, 17 և 18 տարեկանների հավաքականներում։ Մինչև 16 տարեկանների հավաքականում Ազարը եղել է հիմնական կազմի ֆուտբոլիստ և թիմի կազմում իր նորամուտը կատարել է 2008 թվականի սեպտեմբերի 16-ին՝ Հասսլոխում անցկացվող ֆուտբոլային առաջնության ժամանակ։ Այդ առաջնության առաջին և Ազարի համար նորամուտային խաղում Բելգիայի հավաքականը 5։0 հաշվով զիջում է Գերմանիայի երիտասարդական հավաքականին ։ Հաջորդ՝ Մակեդոնիայի հավաքականի դեմ հաղթական խաղում Ազարը, խփելով խաղի 3 գոլերից մեկը, հեղինակում է մինչև 16 տարեկանների հավաքականում իր առաջին գնդակը։ Բելգիայի հավաքականը խաղն ավարտում է առանց գոլ բաց թողնելու (այսինքն՝ 3։0 հաշվով)։ Առաջնության հաջորդ խաղերում Տորգանը գոլերի հեղինակ է դառնում Մալթայի և Լեհաստանի հավաքականների դեմ հանդիպումներում։ Մինչև 16 տարեկանների հավաքականում Տորգանը մասնակցում է նաև 2009 թվականին Թուրքիայում անցկացվող Էգեյսկու գավաթի մրցությանը։ Նա մասնակցեց խմբային փուլի 3 խաղերին, սակայն նրա հավաքականը այդպես էլ չկարողացավ դուրս գալ այդ մրցաշարի փլեյ-օֆֆ փուլ։
«Լանսի» կազմում ցուցադրած իր հաջող խաղի շնորհիվ Տորգանը մարզիչ Բոբ Բրովաերսի կողմից հրավիրվում է մինչև 17 տարեկանների հավաքական։ 2009 թվականի օգոստոսին Ազարը հավաքականի հետ մասնակցություն է ունենում Տոտոյի գավաթին, որը Ավստրիայում անցկացվող ամենամյա միջազգային երիտասարդական առաջնություն է։ Մինչև 17 տարեկանների 2009 թվականի Եվրոպայի առաջնության ընտրական փուլի առաջին խաղում Ազարը հեղինակում է իր առաջին և Չեռնոգորիայի դեմ խաղում իր հավաքականի միակ գնդակը ։ Հետագայում՝ 2010 թվականի մարտին, նա հրավիրվում է հավաքական Իսպանիայում անցկացվող Բարձրագույն որկավորման մրցաշարին մասնակցություն ունենալու համար ։ Ազարը մասնակցութուն է ունենում խմբային փուլի երեք խաղերին, սակայն Բելգիայի հավաքականը, խմբում զբաղեցնելով 2-րդ հորիզոնականը, այդպես էլ չի կարողանում անցնել առաջնության հաջորդ փուլ։
Շնորհիվ այն բանի, որ Ազարը 2010-11 մրցաշրջանում դեռևս չէր հասել չափահասության, նա առաջվա նման իրավունք ուներ մինչև 19 տարեկանների հավաքականում հանդես գալու նաև 2011-12 ֆուտբոլային մրցաշրջանում։ Նոր մրցաշրջանի առաջին խաղում Ազարը 11 մետրանոց հարվածից հեղինակում է Դանիայի հավաքականի դեմ խաղում իր հավաքականի միակ գնդակը։ 2011 թվականի սեպտեմբերի 7-ին նա խփում է Թուրքիայի հավաքականի դեմ 4։1 հաշվով հաղթական ընկերական խաղի գոլերից մեկը։ 2012 թվականի մինչև 19 տարեկանների Եվրոպայի առաջնության ընտրական փուլում Ազարը դառնում է 3 գոլի հեղինակ։ Խմբային փուլի առաջին՝ Խորվաթիայի հավաքականի դեմ խաղում նա դուբլի հեղինակ է դառնում, իսկ խմբային փուլի վերջնական՝ Շոտլանդիայի հավաքականի դեմ խաղում նա խփում է 3։1 հաշվով հաղթական խաղի երկրորդ գոլը  ։ Բարձրագույն որակավորման փուլում Ազարը մասնակցություն է ունենում խմբային փուլի 3 խաղերից 2-ին։ Արդյունքում Բելգիան զբաղեցնում է խմբային փուլի երրորդ հորիզոնականը և լքում այդ մրցաշարը ։
Արտաքին հղումներ
Կատեգորիա:Բելգիացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Բորուսիա Մյոնխենգլադբախի ֆուտբոլիստներ Կատեգորիա:Բելգիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Ուսանող Չեխովի հուշարձան
Ուսանող Չեխովի հուշարձան (Памятник студенту Чехову), հուշարձան Ռուսաստանի մայրաքաղաք Մոսկվայում, Մոսկվայի պետական համալսարանի տարածքում։
Քանդակի հեղինակն է քանդակագործ Ալեքսանդր Ռուկավիշնիկովը՝ Օլեգ Դերիպասկայի «Վոլնոյե դելո» հիմնադրամի ֆինանսական աջակցությամբ։
Նկարագրություն
Ռուս մեծ գրող Անտոն Պավլովիչ Չեխովի բրոնզե քանդակը տեղադրված է ոճավորված գրանիտե նստարանին, նա ձախ ձեռքով գրկում է շանը ։ Ձախ կողմում տեղադրված է պղնձե թերթ՝ դիպլոմ տրամադրելու վերաբերյալ Չեխովի դիմումի ֆաքսիմիլային տեքստով։ Հուշարձանի պատվանդանի հետևի մակերևույթը ձևավորված է գրողի կեղծանունների ցանկով (Անտոշա Չեխոնտե, Արկադի Տարանտուլով, Մակար Բալդաստով, Իմ եղբոր եղբայր, Բժիշկ առանց պացիենտների, Մանեկ թիվ 6, Մանեկ թիվ 9 և այլն)։
Պատմություն
Հուշարձանի բացման արարողության ժամանակ ՄՊՀ ռեկտոր Վիկտոր Սադովնիչին ասել է.
Ա. Պ. Չեխովը սովորել է Մոսկվայի համալսարանի բժշկական ֆակուլտետում 1879-1884 թվականներին և համալսարանն ավարտել բժշկի և գավառական բժշկի կոչումով։
2015 թվականի ապրիլի 25-ին հուշարձանի մոտ տնկվել է բալենու այգի ։
Արտաքին հղումներ
Կատեգորիա:Հուշարձաններ այբբենական կարգով Կատեգորիա:2014 հիմնադրումներ Կատեգորիա:Մոսկվայի հուշարձաններ
Բիսմարկի կղզեխումբ
Բիսմարկի կղզեխումբ (Bismarck Archipelago) (նախկինում՝ Նոր Բրիտանիա), Մելանեզիայի կղզեխմբերից մեկը Խաղաղ օվկիանոսում, գտնվում է Նոր Գվինեայից հյուսիս-արևելք։ Պապուա-Նոր Գվինեա պետության մաս։ Մակերեսը մոտ 49 700 կմ²։ Բնակչությունը՝ 472 000 մարդ (2000)։
Աշխարհագրություն
Կազմված ե երկու մեծ կղզինեից (Նոր Բրիտանիա և Նոր Իռլանդիա), Ծովակալության կղզիներից և այլ, ավելի փոքր կղզիներից։
Խոշոր կղզիները լեռնոտ են (Նոր Բրիտանիա կղզու վրա առավելագույն բարձրությունը մոտ 2300 մ), փոքրերը՝ հրաբխային և մարջանային են, կան գործող հրաբուխներ։ Կղզիները ծածկված են խոնավ-արևադարձային անտառներով։
Պատմություն
1943 թվականին, համաձայն ճապոնական հրամանատարության «Z» պլանի, այստեղով անցնում էր պաշտպանության գիծը։
Բնակչություն
Էթնիկական կազմը՝ մելանեզիացիներ և պապուասներ։ Նշանակալի բնակավայրերը և նավահանգիստներն են՝ Ռաբաուլ (Նոր Բրիտանիա կղզի), Կավիենգ (Նոր Իռլանդիա կղզի), Լորենգաու (Ծովակալության կղզիներ)։
Տնտեսություն
Աճեցվում է կոկոս, բանան, շաքարեղեգ, ծխախոտ, բամբակ։ Ձկնորսություն և մարգարիտների որս։
Տես նաև
Կատեգորիա:Ավստրալիայի և Օվկիանիայի կղզեխմբեր Կատեգորիա:Բիսմարկի կղզեխումբ Կատեգորիա:Կղզեխմբեր այբբենական կարգով Կատեգորիա:Պապուա Նոր Գվինեայի կղզիներ
Ժորա Ամիրջանյան
Ժորա Արամայիսի Ամիրջանյան, հայ գյուղատնտես։ Գյուղատնտեսական գիտությունների դոկտոր (1994): Հայաստանի գյուղատնտեսական ակադեմիայի թղթակից անդամ (1994): Հայաստանի հողագետների ընկերության նախագահ (1988):
Կենսագրություն
Ժորա Ամիրջանյանը ծնվել է 1937 թվականի հունիսի 26-ին, Զնաբերդ գյուղում (Նախիջևանի Բաբեկի շրջան)։ 1963 թվականին ավարտել է Հայկական գյուղատնտեսական ինստիտուտը։ 1963-1999 թվականներին աշխատել է ՀՀ գյուղատնտեսության նախարարության Հողագիտության և ագրոքիմիայի գիտահետազոտական ինստիտուտում, 1986-1988 թվականներին՝ Ագրոքիմիայի բաժնի վարիչ։ 1988-1999 թվականներին եղել է Հողագիտության և ագրոքիմիայի գիտահետազոտական ինստիտուտի տնօրեն։
Աշխատանքները վերաբերում են ՀՀ հողերում միկրոտարրերի ընդհանուր և շարժուն ձևերի պարունակության, գյուղատնտեսական մշակաբույսերի ցանքերում միկրոպարարտանյութերի կիրառության արդյունավետության և հողերի էկոլոգիական վիճակի խնդիրներին։ Համահեղինակ է Հայաստանի հողային ծածկույթի ատլասի (1990, ռուսերեն), ՀՀ հողային քարտեզների (1998, անգլերեն) ։
Ամիրջանյանը մահացել է 1999 թվականի սեպտեմբերի 9-ին, Երևան քաղաքում։
Ծանոթագրություններ
Կատեգորիա:Հայ գյուղատնտեսներ Կատեգորիա:Գյուղատնտեսական գիտությունների դոկտորներ Կատեգորիա:ՀԱԱՀ շրջանավարտներ
Անվերջ լողավազան
Անվերջ, արտահոսող կամ անծայրածիր (անգլ. infinity (edge) pool), արհեստական ջրամբար կամ լողավազան, որտեր ջուրը լցվում է մեկ կամ քանի ծայրերից՝ ստեղծելով տպավորություն, թե ջրային մակերևույթը սահմաններ չունի։
Նմանատիպ լողավազաններ հաճախ պատրաստում են այն վայրերում, որտեղ ջրավազանի ծայրը կարող է «ձուլվել» օվկիանոսի կամ երկնքի տեսարանի հետ։ Նաև նմանատիպ հարմարությունները հաճախ կարելի է տեսնել մոդայիկ հանգստավայրերում և vip-հանգստի այլ տարատեսակ վայրերում  ։
Լողավազանի անսահմանության օպտիկական պատրանքը օգտագործվել է դեռևս բարոկկո դարաշրջանի լանդշաֆտակառուցողների կողմից, ինչի մասին վկայում են Վերսալի այգիների որոշ շատրվաններ։
Լողավազանի «անսահման» ծայրն ավարտվում է ջրապատվարով, որը 1, 6-6, 4 մմ ավելի ներքև է գտնվում, քան լողավազանի ջրի մակարդակը։ Ջուրը լցվում է ամբարտակի միջոցով պատվարային լողավազան, որ գտնվում է ջրապատվարի ետին հատվածում։ Ջուրը լցվում է այդ ջրահավաք լողավազան, որտեղ այն կրկին արտահոսում է լողավազան։
Գրականություն
Կատեգորիա:Օպտիկական երևույթներ Կատեգորիա:Լանդշաֆտային դիզայն Կատեգորիա:Տեսողական պատրանքներ
Ջոն Տրավոլտա
Ջոն Ջոզեֆ Տրավոլտան (John Joseph Travolta, ), ամերիկացի դերասան, պարող և երգիչ։ Ջոն Տրավոլտան Գրեմիի և Ոսկե Գլոբուսի դափնեկիր է։
Կենսագրություն
Ջոն Տրավոլտան ծնվել է բազմանդամ ընտանիքում։ Նրա հայրը իտալիացի ֆուտբոլիստ էր, մայրը իռլանդացի երգչուհի։ Մանուկ հասակում սովորում է չեչոտկա պարել Ջին Քելլիի եղբոր մոտ և ամբողջ երիտասարդ տարիները նվիրում է իրեն պարարվեստին։
Առաջին մեծ դերը կինոյում Սթիվեն Քինգի գրվածքի հիման վրա 1976 թվականին Բրայան դե Պալմայի նկարահանած «Քերրի» սարսափ ֆիլմն էր։ 1977 թվականին նրա գլխավոր դերակատարմամբ «Շաբաթ երեկոյան օրվա տենդ» ֆիլմը շատ մեծ հաջողություն է ունենում ԱՄՆ-ում և Տրավոլտան դառնում է այդ ժամանակի միլիոնավոր դիսկո սիրող երիտասարդների ամենասիրված դերասանը։ «Բրիոլին» ֆիլմ-մյուզիքլը նույնպես մեծ հաջողություն է ունենում մանավանդ կինովարձույթում, իսկ ֆիլմում նրա կատարմամբ հնչած երգերը դառնում են հիթեր։
Դրանից հետո սակայն դերասանի ժողովրդականությունը նվազում է և նրա մասնակցությամբ ֆիլմերը չեն ունենում մեծ հաջողություն։ Նրան կրկին մեծ ճանաչում է բերում Քվենտին Տարանտինոյի կուլտային դարձած «Քրեական ընթերցվածք» (ռուսերեն «Криминальное чтиво») ֆիլմը։ Դրան հաջորդած ռեժիսոր Ջոն Վուի «Առանց դեմքի» (Նիկոլաս Քեյջի ընկերակցությամբ)) «Կոտրված նետը» մարտաֆիլմերը, «Խենթ քաղաք» (Դասթին Հոֆմանի ընկերակցությամբ), «Բարակ կարմիր գիծ», «Մայքլ», «Գեներալի աղջիկը» և «Քլեյթոն բազան» ֆիլմերը նույնպես դառնում են սիրված։ Սակայն 2000-ական թթ. սկզբին նրա մասնակցությամբ «Նշանաբանը «Թրաձուկ» և «Ճակատամարտի վայրը՝ Երկիր» մեծ բյուջեով ֆիլմերը սառն են ընդունվում հանդիսատեսի և կինոքննադատների կողմից։
1991 թվականին ամուսնանում է դերասանուհի Քելլի Պրեստոնի հետ, ում հետ հանդիպել էր 1989 թվականին «Մասնագետները» ֆիլմի նկարահանումների ժամանակ։ Ունեցել են երկու որդի և մեկ դուստր։ Մեծ որդին՝ Ջեթ Տրավոլտան, մահացել է 16 տարեկան հասակում Կավասակի հիվանդության նոպայի ժամանակ։
Տրավոլտան 1975 թվականից այցելում է եկեղեցի և հանդիսանում Սաենտոլոգիայի Եկեղեցու ակտիվ մասնակից և քարոզիչ։ Նա նաև ավիացիայի մեծ սիրահար է և ունի օդաչուի արտոնագիր։ Ունի սեփական մի քանի ինքնաթիռ, որոնց կոչել է իր երեխաների անվանումով։ Որպես օդաչու ակտիվ մասնակցություն է ունեցել Հայիթի երկրաշարժից տուժածների օգնության հարցում։
Ֆիլմեր
Խաղացել է 60-ից ավելի ֆիլմերում։ 32 տարբեր կինոմրցանակների դափնեկիր է, ներկայացված է եղել ևս 31 մրցանակի՝ այդ թվում 2 Օսկարի։
Առավել նշանավոր ֆիլմերն են
Արտաքին հղումներ
Կատեգորիա:Ամերիկացի դերասաններ Կատեգորիա:Հոլիվուդյան դերասաններ Կատեգորիա:Ամերիկացի երգիչներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկացի պարողներ Կատեգորիա:Ամերիկացի կինոպրոդյուսերներ Կատեգորիա:Ամերիկացի գրողներ Կատեգորիա:Ամերիկացի հեռուստատեսային դերասաններ Կատեգորիա:Հնչյունավորողներ Կատեգորիա:Թատրոնի դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի կինոդերասաններ Կատեգորիա:Ամերիկացի փոփ երգիչներ Կատեգորիա:BAFTA մրցանակի դափնեկիրներ Կատեգորիա:20-րդ դարի ամերիկացի երգիչներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի հնչյունավորողներ
Ինդոնեզերեն
Ինդոնեզերենը (Բահասա Ինդոնեզիա) Ինդոնեզիայի պետական լեզուն է։ Պատկանում է Ավստրոնեզյան լեզուների ընտանիքի մալայա-պոլինեզյան լեզվախմբին։ Բահասա Ինդոնեզիային տիրապետում են աշխարհում 30 միլիոն մարդ։ Բահասա Ինդոնեզիան պետական լեզու է Ինդոնեզիայում։ Ըստ աշխարհի լեզուների դասակարգման այն 56-րդն է։
Ինդոնեզերենը մալայերենի ռիաու բարբառի ստանդարտ ձևն է, որը Ավստրալանեզական լեզուների մի ճյուղ է և Ինդոնեզական կղզեխմբում Շեղատառ տեքստդարեր շարունակ օգտագործվել է որպես lingua franca կամ միջէթնիկական շփման լեզու։
Ինդոնեզիան բնակչության թվով աշխարհի չորրորդ խոշորագույն երկիրն է։ Երկրի բնակչության գրեթե 100% տիրապետում է ինդոնեզերենին, որը համարվում է աշխարհում առավել շատ օգտագործվող լեզուներից մեկը Ինդոնեզիացիներից շատերը բացի իրենց ազգային լեզվից հաճախ սահուն տիրապետում են նաև առնվազն ևս մեկ տարածաշրջանային լեզվի (օրինակների թվում կարող են լինել նաև չինական լեզուները), որոնք լայնորեն տարածված են ընտանիքներում և տեղական համայնքներում։ Պաշտոնական կրթության մեծ մասը, ինչպես նաև գրեթե ամբողջ ազգային լրատվությունը և հաղորդակցման այլ ձևերն իրականացվում են ինդոնեզերեն։ Արևելյան Թիմորում, որը Ինդոնեզիայի գավառն է եղել 1975 թվականից մինչև 1999 թվականները, ինդոնեզերենը ճանաչված է սահմանադրությամբ որպես երկու աշխատանքային լեզուներից մեկը (մյուսը անգլերենն է։ Կան նաև երկու պետականորեն ընդունված լեզուներ թեթումերենը և պորտուգալերենը)։
Լեզվի ինդոնեզական անունը հնչում է բահասա ինդոնեզիա (տառացիորեն "Ինդոնեզիայի լեզուն")։ Երբեմն լեզուն անվանում են ուղղակի «բահասա»։
Արտաքին հղումներ
Կատեգորիա:Ավստրոնեզյան լեզուներ Կատեգորիա:Ինդոնեզիայի լեզուներ
Սուպերմոդել
Սուպերմոդել, մոդել, որ հասել է մասնագիտական ամենաբարձր հաջողությունների։ Նա ունի համաշխարհային ճանաչում նորաձևության ասպարեզում, ստանում է ամենաբարձր հոնորարները և համագործակցում առաջատար դիզայներների և համաշխարահային ճանաչում ունեցող ապրանքանիշների հետ։ Գովազդի կամ ապրանքանիշների հետ սուպերմոդելների պայմանագրերը ոչ հաճախ են տալիս ամերիկյան միլիոնավոր դոլարներ ։ Նրանք կանոնավոր կերպով հայտնվում են մոդայի ամենահեղինակավոր ամսագրերի շապիկներին, նրանց կարիերան և անձնական կյանքն ակտիվորեն լուսաբանվում և մեկնաբանվում է համաշխարհային ԶԼՄ-ների կողմից ։
Տերմինի ծագումնաբանությունը և առաջին սուպերմոդելը
Թե ով է հայտնագործել «սուպերմոդել» տերմինը, մինչև վերջ պարզ չէ և այդ թեմայի վերաբերյալ կան տարբեր կարծիքներ և համոզմունքներ։ Համաձայն ամերիկացի լրագրող և աղմկահարույց «Մոդել․ գեղեցիկ կանանց տգեղ բիզնեսը» («Model: The Ugly Business of Beautiful Women») բեսթսելլերի հեղինակ Մայքլ Գրոսի ՝ տերմինն առաջին անգամ օգտագործվել է մոդելային գործակալ Քլայդ Մեթյուսի կողմից 1943 թվականին որպես օգնություն սկսնակ մանեկենուհու դեր կատարող աղջիկների համար՝ «Նշանակում է, որ դու ուզում ես մոդել դառնալ» («So you want to be a model!») ։ Սակայն 1942 թվականին մոդայի քննադատ Ջուդիթ Քեսն օգտագործել է «սուպերմոդել» տերմինը «„Super“ Models are Signed for Fashion Shows» հոդվածում, հրապարակված Chicago Tribune թերթում ։